**Օլգա Բոզնանսկա** (լեհ.՝ Olga Boznańska, ապրիլի 15, 1865(1865-04-15)[…], Կրակով, Ավստրիական կայսրություն - հոկտեմբերի 26, 1940(1940-10-26)[…], Փարիզ), լեհ նկարչուհի, իմպրեսիոնիստ։

Կենսագրություն
--------------

Օլգա Բոզնանսկան ծնվել է 1865 թվականի ապրիլի 15-ին Կրակովում, երկաթգծի ինժեների ընտանիքում։ Նրա հայրը եղել է լեհ, մայրը՝ ֆրանսուհի։ Օլգա Բոզնանսկան նկարել սովորել է մանկուց, մասնավոր դասեր է առել Անտոնի Պիոտրովսկու և Կազիմիր Պոխվալսկու մոտ։ 1886 թվականից մինչև 1890 թվականը Օլգա Բոզնանսկան ապրել է Մյունխենում։ Քանի որ Մյունխենի Գեղարվեստի ակադեմիայում կանանց սովորելու չէին ընդունում, Օլգա Բոզնանսկան մասնավոր դասերի է հաճախել Կարլ Կրիխենդորֆի ու Վիլհելմ Դյուրի մոտ։

Օլգա Բոզնանսկան նկարել է մեծ մասամբ դիմանկարներ, նատյուրմորտներ, բնանկարներ ու կենցաղային տեսարաններ։ Կրթությունն ավարտելուց հետո՝ 1890-ական թվականներին, Օլգա Բոզնանսկան իր նկարները ներկայացրել է Մյունխենում, Վարշավայում, Բեռլինում, Վիեննայում անցկացվող ցուցահանդեսներում։ «Նկարիչ Պավել Նաումենի դիմանկարը» աշխատանքի համար Օլգա Բոզնանսկան Վիեննայում արժանացել է ոսկե մեդալի, իսկ նրա «Միս Մերի Բրեմի դիմանկարը» մրցանակի է արժանացել Լոնդոնում։ 1896 թվականին Օլգա Բոզնանսկային շնորհվել է Փարիզի Գեղեցիկ արվեստների միության մրցանակ։

1898 թվականին Օլգա Բոզնանսկան դարձել է Լեհ նկարիչների «Արվեստ» միության անդամ։ Նույն թվականին նա մեկնել է Փարիզ։ 1900 թվականին Լոնդոն Նոր պատկերասրահում անցկացված ցուցահանդեսում Օլգա Բոզնանսկան արժանացել է ոսկե մեդալի, ինչպես նաև ստացել է Փարիզում անցկացված Համաշխարհային ցուցահանդեսի մրցանակ։ Նույն թվականին Օլգա Բոզնանսկան բաժանվել է նկարիչ Յուզեֆ Չայկովսկուց, ում հետ երկար տարիներ մտերիմ հարաբերությունների մեջ էր։

1901 թվականին Պիտսբուրգում տեղի է ունեցել Օլգա Բոզնանսկայի նկարների ցուցահանդես։ 1907 թվականին նա արժանացել է Պիտսբուրգի Քարնեգիի ինստիտուտի արծաթե մեդալի։ 1912 թվականին Օլգա Բոզնանսկան Կլոդ Մոնեի ու Օգյուստ Ռենուարի հետ համատեղ ներկայացրել է Ֆրանսիան Պիտսբուրգում անցկացված ցուցահանդեսում։ 1932 թվականին նկարչուհին վերջին անգամ այցելում է Կրակով։ 1937 թվականին Փարիզում անցկացված Համաշխարհային ցուցահանդեսում Օլգա Բոզնանսկան արժանանում է Գրան պրիի։ 1938 թվականին նա մասնակցում է Վենետիկի բիենալեին։

1912 թվականին Օլգա Բոզնանսկան արժանացել է ֆրանսիական Պատվո լեգեոնի շքանշանի։ 1936 թվականին նա Լեհաստանի գրականության ակադեմիայի կողմից ստացել է Ոսկե դափնեպսակ, իսկ 1938 թվականին պարգևատրվել է Լեհաստանի Վերածննդի շքանշանով։

Օլգա Բոզնանսկան մահացել է 1940 թվականի հոկտեմբերի 26-ին Փարիզում 75 տարեկան հասակում։

Պատկերասրահ
-----------

* «Ճապոնական հովանոցով կինը»(1886)*«Ճապոնական հովանոցով կինը»*  
(1886)
* «Կնոջ դիմանկար (Գնչուհի)»(1888)*«Կնոջ դիմանկար (Գնչուհի)»*  
(1888)
* «Բրետոնուհի»(1889)*«Բրետոնուհի»*  
(1889)
* «Տատիկի անվանակոչության օրը»(1889)*«Տատիկի անվանակոչության օրը»*  
(1889)
* «Նկարիչ Պավել Նաումենի դիմանկարը»(1893)*«Նկարիչ Պավել Նաումենի դիմանկարը»*  
(1893)
* «Աղջիկը քրիզանթեմներով»(1894)*«Աղջիկը քրիզանթեմներով»*  
(1894)
* «Պանի Դիգատի դիմանկարը»(1903)*«Պանի Դիգատի դիմանկարը»*  
(1903)
* «Սպիտակ հագած երիտասարդ կնոջ դիմանկար»(1912)*«Սպիտակ հագած երիտասարդ կնոջ դիմանկար»*  
(1912)
* «Նատյուրմորտ վազով»(1918)*«Նատյուրմորտ վազով»*  
(1918)
* «Ծաղիկներ»(1921)*«Ծաղիկներ»*  
(1921)

Պարգևներ
--------

* Պատվո լեգեոնի շքանշան (1912)
* Լեհաստանի Վերածննդի շքանշան (1938)

Ծանոթագրություններ
------------------

1. 1 2 3 4 5  *Anguera J. E.* Enciclopedia universal ilustrada europeo-americana (իսպ.) — Editorial Espasa, 1905. — Vol. apéndice 2. — P. 477. — ISBN 8423945723
2. 1 2  Olga Boznanska (նիդերլ.)
3. 1 2 3 4  Olga Boznanska — OUP, 2006. — ISBN 978-0-19-977378-7
4. 1 2  Բրոքհաուզի հանրագիտարան (գերմ.)
5. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
6. 1 2  *Deutsche Nationalbibliothek* Record #124806082 // Gemeinsame Normdatei (գերմ.) — 2012—2016.
7. ↑
8. 1 2  Չեխիայի ազգային գրադարանի կատալոգ
9. ↑  «Boznańska Olga». *Malarstwo, Europa; początek XX w*. Encyklopedia WIEM, Onet.pl. Արխիվացված է օրիգինալից 2016 թ․ հունիսի 3-ին. Վերցված է 2012 թ․ նոյեմբերի 6-ին.
10. ↑  Irena Kossowska, Instytut Sztuki Polskiej Akademii Nauk (July 2002). «Olga Boznańska». *Sztuki wizualne*. Warsaw: Instytut Adama Mickiewicza Culture.pl. Վերցված է 2012 թ․ նոյեմբերի 6-ին.

Արտաքին հղումներ
----------------

* Օլգա Բոզնանսկայի կենսագրությունն ու աշխատանքները Արխիվացված 2006-04-12 Wayback Machine (լեհ.)
* Աշխատանքների համառոտ նկարագրություն և պատկերասրահ (լեհ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Օլգա Բոզնանսկա» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave |
|  |
| Բառարաններ և հանրագիտարաններ | Բրոքհաուս |
|  |
| 

|  Չափորոշչային վերահսկողություն |
| --- |
|  |
| BNF: 167299933 · CiNii: DA18176674 · GND: 124806082 · ISNI: 0000000109575917 · LCCN: nr2002044034 · NKC: xx0011772 · NUKAT: n98001641 · SUDOC: 079579035 · VIAF: 18166708 · ULAN: 500115789 · WorldCat VIAF: 18166708 |

 |

 |